खेसारी लाल यादव ने काजल राघवानी से की शिकायत, 'तू तो वीडियो बनाके कर देगी वायरल'- देखें Video  
'कुली नं. 1' का वीडियो हुआ वायरल
खेसारी लाल यादव हैं हीरो
काजल राघवानी के साथ लगाए ठुमके
भोजपुरी (Bhojpuri) बॉक्‍स ऑफिस पर सुपरस्‍टार खेसारी लाल यादव (Khesari Lal Yadav) धमाका करने को तैयार हैं. खेसारी लाल यादव की फिल्‍म ‘कुली नं. 1 (Coolie No. 1)' के ट्रेलर को दिन में 21 लाख से ज्यादा बार देखा जा चुका है. खेसारी लाल यादव (Khesari Lal Yadav) और काजल राघवानी (Kajal Raghwani) की फिल्म का ट्रेलर देखकर यह साफ हो जाता है कि फिल्‍म कंप्‍लीट फैमिली ड्रामा है, वो भी लाल बाबू पंडित स्‍टाइल में. लाल बाबू पंडित एक बार फिर से ‘कुली नं.1' के जरिये पूरी इंडस्‍ट्री को चौंकाने वाले हैं. खेसारी लाल यादव (Khesari Lal Yadav) और काजल राघवानी (Kajal Raghwani) की इस फिल्म में कई तरह के मसाले भरे हुए हैं. 

 
‘कुली नं. 1 (Coolie No. 1)' में इस बार लाल बाबू पंडित ने खेसारी लाल यादव (Khesari Lal Yadav ) के अपॉजिट उनकी जोड़ीदार काजल राधवानी (Kajal Raghwani) को कास्‍ट किया है. फिल्‍म पूरी तरह से पारिवारिक है. ट्रेलर वृद्ध आश्रम और खेसारी लाल यादव (Khesari Lal Yadav ) के मैसेज वाले संवाद से शुरू होता है बीच में लव, इमोशन और धोखा जैसी भी चीजें दिखती हैं. 'कुली नं. 1' के गाने काफी मजेदार हैं. खासकर 'वीडियो बनाके कर देगी वायरल' और 'ओढ़नी के रंग हरियर बा' काफी मजेदार हैं. 

बता दें कि 2018 में खेसारी लाल यादव (Khesari Lal Yadav) का जलवा खूब देखने को मिला था, लेकिन ‘कुली नं. 1' इस साल बॉक्‍स ऑफिस पर आने वाली पहली बड़ी फिल्‍म है. ‘कुली नं.1 (Coolie No. 1)' में खेसारी लाल यादव और काजल राघवानी के अलावा पूजा गांगुली, संजय पांडेय, देव सिंह, अनूप अरोड़ा, किरण यादव, महेश आचार्या, सीपी भट्ट, मनोज सिंह और बलराम पांडेय भी हैं. फिल्म के डायरेक्टर लाल बाबू पंडित, हैं. इस तरह एक बार फिर खेसारी और काजल की जबरदस्त केमिस्ट्री देखने को मिलेगी.